સરળ ચાલતી જીવન નૈયા અચાનક કશા જ કારણ વિના થંભી જાય તો વાંક કોનો? સમાંતર ચાલતા પૈડાંમાંથી એક ખોટકાઈ જાય તો બીજું એનો ભાર લઈ પણ લે, પરંતુ અહીં તો એક પૈડું એની મરજીથી છૂટું પડી ગયેલું. આજે છ મહિના થયા નિકેત ગયો એને. માન્યાએ ઘણી મહેનત પછી એનું પગેરું શોધ્યું હતું. મુંબઈની શોધખોળ હૈદ્રાબાદ આવીને અટકી હતી. જગ્યા હતી કોઈ નિર્મળ બાબાનો આશ્રમ. પણ એ આશ્રમ તો કેમેય કરીને શોધ્યો જડતો જ નહોતો.